Den første rigtige sommersøndag sluttede tragisk i Nordjylland med to drukneulykker. En 27-årig mand faldt over bord fra en speedbåd i Limfjorden ud for Rønbjerg Havn. Han sad i stævnen på båden der trak en vandskiløber. Helikopter og dykkere ledte efter den 27-årige et par timer inden han blev fundet og genoplisningsforsøg var forgæves. Ved Blokhus så badegæster fra stranden, at en mand var i nød et par hundrede meter fra land. Falck sendte hurtigt en båd til stedet - men også her var genoplivningsforsøg forgæves, da manden blev fundet. Der er tale om en mand på 53 år fra Aalborg.

Opsummering:
27-årig druknede i Limfjorden - 53-årig i Vesterhavet